Source: http://docplayer.fi/5417276-Yhteistoiminnan-kirjaukset-talous-ja-toimintatilastossa.html
Timestamp: 2018-09-19 15:41:46+00:00
Document Index: 12788820

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Yhteistoiminnan kirjaukset talous- ja toimintatilastossa - PDF
Download "Yhteistoiminnan kirjaukset talous- ja toimintatilastossa"
1 1(6) Yhteistoiminnan kirjaukset talous- ja toimintatilastossa 1) Isäntäkunta tuottaa ja/tai tilaa palvelut sopimuskuntien puolesta a) Taulukko 01 Käyttötalous: Isäntäkunta kirjaa kustannukset ja tuotot meno- ja tulolajeittain tehtäväluokille toiminnan mukaan. Sopimuskunnilta saatu maksuosuus kirjataan myyntituloihin kunnilta tehtäväluokittain. Sopimuskunta kirjaa maksuosuuden isäntäkunnalle tehtäväluokittain toiminnan mukaan asiakaspalveluiden ostoihin kunnilta. Tehtäväluokilla, joilla ei voi asiakaspalveluita (ns. kollektiivipalvelut, asiakas ei tunnistettavissa), tulee maksuosuus kirjata muiden palveluiden ostoihin. Jos isäntäkunta ostaa palvelun ulkopuoliselta tuottajalta esim. yksityiseltä palveluntuottajalta (mm. lastensuojelun laitoshoito, erikoissairaanhoito) ja myy sen eteenpäin sopimuskunnalle, kirjaa isäntäkunta omille kuntalaisilleen ostetun palvelun asiakaspalveluiden ostoihin muilta, mutta sopimuskunnalle ostetun osuuden muiden palveluiden ostoihin (asiakaspalvelu on aina omille kuntalaisille ostettu lopputuotepalvelu). Sama pätee, jos isäntäkunta ostaa palvelut kuntayhtymältä, kyseessä on silloin vain asiakaspalvelun osto kuntayhtymältä omien kuntalaisten osalta. Isäntäkunta kirjaa sopimuskunnan maksuosuuden palveluista myyntituloihin kunnilta. Näin ollen sopimuskunnalle välitetty ostopalvelu kasvattaa tehtäväluokittaisia toimintamenoja, mutta sillä ei ole vaikutusta nettomenoihin. Sopimuskunta kirjaa oston asiakaspalveluiden ostoihin kunnilta, koska maksaa palvelusta isäntäkunnalle, ei palveluiden alkuperäiselle tuottajalle eli yksityiselle tai kuntayhtymälle.
2 2(6) Tiedot tulee ilmoittaa sosiaalitoimen tietojen sekä eläinlääkinnän osalta peruskunnittain, jotta vertailua toimintatilaston taulukkoon 54 voidaan tehdä. Isäntäkunta ilmoittaa erittelyt vain oman kuntansa osalta ja sopimuskunnat omalta osaltaan. Sopimuskuntien tulee pyytää erittely isäntäkunnalta, ellei sitä muuten ole saatavilla. Isäntäkunta ilmoittaa sarakkeella 01 Itse tuottamat kaikki yhteistoimintaalueen kunnille tuottamansa palvelut ja sarakkeella 02 Myydyt sopimuskunnille myydyt palvelut. Sopimuskunnat ilmoittavat sarakkeella 04 Kunnilta ostetut palvelut isäntäkunnalta ostamansa palvelut. Näin ollen sarakkeelle 07 Yhteensä tulee jokaisen kunnan omille kuntalaisilleen kustantamien palveluiden määrä. Isäntäkunta kirjaa omille kuntalaisille kuntayhtymältä/yksityiseltä ostamansa palvelut sarakkeelle 05 Kuntayhteisöiltä ostetut palvelut/06 Muilta ostetut palvelut, mutta ei sopimuskunnalle välittämiään palveluita. Sopimuskunnalle välitettävät palvelut ovat isäntäkunnan kannalta muiden palveluiden ostoja eivätkä kirjaudu lainkaan taulukkoon 54. Sopimuskunta kirjaa palvelun oston sarakkeelle 04 Kunnilta ostetut palvelut, vaikka palvelun alkuperäinen tuottaja onkin ollut muu kuin kunta. Kriteerinä on se, kenelle palvelusta maksetaan. Tällä tavalla kirjattuna taulukon 01 kustannukset ja taulukon 54 toiminta ovat verrannollisia keskenään. Palveluiden ylläpitäjä ilmoittaa toimintayksiköiden lukumäärätiedot. Jos isäntäkunnalla on jollain palvelulla itse tuotettuja asiakkaita taulukossa 54, on se myös kyseisen palvelun ylläpitäjä. Tällöin isäntäkunnalla tulee olla kyseinen toimintayksikkö ilmoitettuna 55 taulukossa. Mikäli isäntäkunta hankkii koko palvelun ulkopuoliselta taholta (esim. yksityinen/kuntayhtymä), ei isäntäkunnalla tule olla 55 taulukossa kyseistä toimintayksikköä ilmoitettuna. Sopimuskunnat eivät ilmoita yksikkötietoja.
3 3(6) 2) Kuntayhtymä tuottaa palvelut jäsenkuntien puolesta a) Taulukko 01 Käyttötalous: Kuntayhtymä kirjaa kustannukset ja tuotot meno- ja tulolajeittain tehtäväluokille toiminnan mukaan. Jäsenkunnilta saatu maksuosuus kirjataan myyntituloihin kunnilta tehtäväluokittain. Jäsenkunta kirjaa maksuosuuden kuntayhtymälle tehtäväluokittain toiminnan mukaan asiakaspalveluiden ostoihin kuntayhtymiltä. Tehtäväluokilla, joilla ei voi asiakaspalveluita (ns. kollektiivipalvelut, asiakas ei tunnistettavissa), tulee maksuosuus kirjata muiden palveluiden ostoihin. Jäsenkuntien tulee ilmoittaa tiedot sosiaalitoimen osalta. Erittely tulee pyytää kuntayhtymältä, ellei tietoja muuten ole saatavissa. Kuntayhtymä ilmoittaa tiedot koko yhteistoiminta-alueen osalta. Kuntayhtymä ilmoittaa sarakkeella 01 Itse tuottamat kaikki jäsenkunnilleen tuottamansa palvelut. Sarakkeella 02 Myydyt ei tule ilmoittaa jäsenkunnille myytyjä palveluita, ainoastaan muille kuntayhtymille, yksityisille ja valtiolle myydyt. Jäsenkunnat ilmoittavat sarakkeella 05 Kuntayhteisöiltä ostetut palvelut kuntayhtymältä ostamansa palvelut. Sarakkeelle 07 Yhteensä tulee kuntayhtymän jäsenkunnilleen tuottamat /ostamat palvelut ja sopimuskuntien omille kuntalaisilleen kustantamien palveluiden määrä. Palveluiden ylläpitäjä ilmoittaa toimintayksiköiden lukumäärätiedot. Tässä tapauksessa ylläpitäjä on kuntayhtymä. Jäsenkunnat eivät ilmoita yksikkötietoja.
4 4(6) 3) Isäntäkunnan organisaatioon kuuluva liikelaitos palveluiden tuottajana a) Taulukko 01 Käyttötalous ja Taulukko 11 Liikelaitoksen tuloslaskelma: Palveluiden tuottamisen kustannukset kirjataan meno- ja tulolajeittain liikelaitoksen tuloslaskelmaan (taulukko 11). Tehtäväluokka määräytyy liikelaitoksen pääasiallisen toiminnan mukaan. Laaja-alaisesti sosiaali- ja terveystoimen palveluita tuottavan liikelaitoksen tehtäväluokka on 290 Muu sosiaali- ja terveystoimi. Sopimuskunnat kirjaavat palveluiden ostot isäntäkunnan liikelaitokselta taulukossa 01 asiakaspalveluiden ostoihin kunnilta (kunnan liikelaitos). Myös kunnalle, jonka organisaatioon liikelaitos kuuluu, palveluiden ostot ovat asiakaspalveluiden ostoja kunnilta. Lisäksi isäntäkunnan pitää kirjata ostot sisäisiin eriin taulukossa 01, koska kyseessä on kunnan oma liikelaitos. Myyntitulot kunnilta kirjautuvat suoraan liikelaitoksen liikevaihtoon taulukossa 11. Vaikka yhteistoiminta-alueella toimii isäntäkuntana ja tilaajana jokin muu kunta kuin kunta, jonka organisaatioon liikelaitos kuuluu, tulee tilastossa jokaisen kunnan ostot kuitenkin käsitellä suoraan ostoina liikelaitokselta. Sekä isäntäkunta että sopimuskunnat ilmoittavat sosiaalitoimen erillistietojen ja eläinlääkinnän osalta omat tietonsa, eli rivit ja ilmoitetaan peruskunnittain.
5 5(6) Sekä isäntäkunta että sopimuskunnat ilmoittavat palveluiden ostot omien kuntalaistensa osalta sarakkeella 04 Kunnilta ostetut palvelut. Toimintayksiköt eivät kirjaudu isäntäkunnalle tai sopimuskunnille, koska toiminta ei yhdenkään kunnan kannalta itse tuotettua. 4) Kuntayhtymän organisaatioon kuuluva liikelaitos palveluiden tuottajana a) Taulukko 01 Käyttötalous ja Taulukko 11 Liikelaitoksen tuloslaskelma: VAIHTOEHTO A: Liikelaitoskuntayhtymä Palveluiden tuottamisen kustannukset kirjataan meno- ja tulolajeittain liikelaitoksen tuloslaskelmaan (taulukko 11). Tehtäväluokka määräytyy liikelaitoksen pääasiallisen toiminnan mukaan. Laaja-alaisesti sosiaali- ja terveystoimen palveluita tuottavan liikelaitoksen tehtäväluokka on 290 Muu sosiaali- ja terveystoimi. Jäsenkunnat kirjaavat palveluiden ostot liikelaitoskuntayhtymältä asiakaspalveluiden ostoihin kuntayhtymiltä. Myyntitulot kunnilta kirjautuvat suoraan liikelaitoskuntayhtymän liikevaihtoon taulukossa 11.
6 6(6) VAIHTOEHTO B: Kuntayhtymän liikelaitos Kuntayhtymän sisälle perustettu liikelaitos tuottaa palvelut ja myy ne sisäisesti kuntayhtymälle, joka myy palvelut jäsenkunnille ja tilittää kunnilta saadut maksuosuudet liikelaitokselle. Kuntayhtymä kirjaa taulukkoon 01 muiden palveluiden ostoihin sisäisen palvelun oston omalta liikelaitokselta. Jäsenkunnilta saatu maksuosuus kirjataan taulukkoon 01 myyntituloihin kunnilta. Liikelaitoksen tuloslaskelmassa (taulukko 11) kuntayhtymän liikelaitokselleen tilittämä jäsenkuntien maksuosuus kirjautuu liikevaihtoon. Jäsenkuntien tulee ilmoittaa tiedot sosiaalitoimen ja eläinlääkinnän osalta, eli rivit ja ilmoitetaan peruskunnittain. Erittely tulee pyytää kuntayhtymältä, ellei tietoja muuten ole saatavissa. Kuntayhtymä ilmoittaa tiedot koko yhteistoiminta-alueen osalta. Kuntayhtymä ilmoittaa sarakkeella 01 Itse tuottamat kaikki sen liikelaitoksen jäsenkunnille tuottamat palvelut. Sarakkeella 02 Myydyt ei tule ilmoittaa jäsenkunnille myytyjä palveluita, ainoastaan muille kuntayhtymille, yksityisille ja valtiolle myydyt. Jäsenkunnat ilmoittavat sarakkeella 05 Kuntayhteisöiltä ostetut palvelut kuntayhtymän liikelaitokselta ostamansa palvelut. Sarakkeelle 07 Yhteensä tulee kuntayhtymän liikelaitoksen jäsenkunnille tuottamat palvelut ja jäsenkuntien omille kuntalaisilleen kustantamien palveluiden määrä. Kuntayhtymä ilmoittaa toimintayksiköiden määrän koko yhteistoimintaalueen osalta. Jäsenkunnat eivät ilmoita yksiköitä lainkaan.
TILASTOKYSELY PERUSTERVEYDENHUOLLON TOIMINNASTA (3.1.2011)
TILASTOKYSELY PERUSTERVEYDENHUOLLON TOIMINNASTA (3.1.2011) Toimintavuosi 2010 TILASTOINNIN YLEISOHJEITA Terveyden ja hyvinvoinnin laitos (THL) kerää perusterveydenhuollon tiedot nettilomakkeella. Vuoden